Andrea Chiesa je upokojeni švicarski dirkač Formule 1. Mednarodno kariero je začel v prvenstvu Formule 3000 v sezoni 1988, ko je zasedel dvajseto mesto v dirkaškem prvenstvu. V sezoni 1989 je bil šesti v prvenstvu z eno zmago, v sezoni 1990 pa sedmi. Kljub slabi sezoni 1991, ko je zasedel le devetnajsto mesto v prvenstvu, je dobil v naslednji sezoni 1992 priložnost v Formuli 1. Na desetih Velikih nagradah se mu je uspelo trikrat kvalificirati na dirko, na Veliki nagradi Mehike je odstopil v sedemintridesetem krogu, na Veliki nagradi Španije je odstopil v dvaindvajsetem krogu, na Veliki nagradi Francije je odstopil že v prvem krogu zaradi trčenja. V sezoni 1993 je nastopal v prvenstvu ameriške serije CART, kjer je zasedel petintrideseto mesto v prvenstvu.